Bradford, West Yorkshire
Bradford ( [Bredford])  je grad od 357,385 stanovnika na sjeveru Engleske.

On je i administrativni centar Metropolitanskog borougha City of Bradford.

Geografske karakteristike 

Bradford leži u Grofoviji West Yorkshire, na obroncima masiva Pennines, i u dolini potoka Bradford Beck pritoke rijeke Aire. 
Od Leedsa je udaljen 14 km zapadno.

Historija

Manufaktura za izradu valjane vune dokumentirana 1311. ukazuje na ranu važnost proizvodnje vunenih tkanina. Krajem 17. vijeka grad se specijalizirao za izradu fino češljane vunene pređe. 

Uz eksploataciju lokalnih nalazišta pješčenjaka, željezne rude i ugljena tokom 19. vijeka, Bradford se ubrzo proširio duž potoka prema već tad kanaliziranoj rijeci Aire. Do 1900. on je izrastao u vodeći trgovački centar Yorkshira za vunu i tekstil, koji se prodavao kako po inozemstvu tako i po domaćem tržištu. 

Krajem 19. vijeka Bradford je počeo proizvoditi finu pređu od svile i alpake i tkanine od baršuna. Tad je i priliv stranih trgovaca (uglavnom njemačkih Židova) pospješio trgovinu i definitivno potvrdio komercijalnu nadmoć Bradforda nad susjednim rivalskim tekstilnim centrima  Wakefieldom i Halifaxom.

Znamenitosti

Važne viktorijanske građevine su Gradska vijećnica i Burza vune (građena po uzoru navenecijansku gotiku). 

Parohijska crkva iz 15. vijeka, podignuta na mjestu starije normanske crkve uzdignuta je 1920. u rang katedrale.

Bradford od 1966. ima i univerzitet.

Privreda

Tekstilna industrija bankrotirala je krajem 20. vijeka, tako da se danas privreda grada bazira na proizvodnji papira i ambalaže, metalurgiji i štamparstvu, uz sektor uluga koji je značajno porastao. 
Bradford je u međuvremenu privukao brojne doseljenike pa je danas kozmopolitski grad.

Pobratimski gradovi 

 Skopje, Republika Makedonija 
 Roubaix, Francuska 
 Verviers, Belgija 
 Mönchengladbach, Njemačka 
 Aachen, Irska 
 Mirpur, Azad Kashmir, Pakistan

Izvori

Vanjske veze 

 City of Bradford Metropolitan District Council 

Gradovi u Engleskoj
West Yorkshire